יששכר מאיר

הרב יששכר מאיר (א' באדר א' ה'תרפ"ז, 3 בפברואר 1927 - כ"ה בטבת ה'תשע"א, 31 בדצמבר 2010) היה מייסד וראש ישיבת הנגב בנתיבות. מחבר הספרים "שכר שכיר".

==קורות חייו==
ראובן יוסף גרשנוביץ]]
הרב יששכר מאיר (מימין), עם הרבנים [[שלמה משה עמאר (במרכז) ועובדיה יוסף (משמאל), בכינוס בנתיבות, 2004]]

=== ראשית חייו ===
נולד בהמבורג שבגרמניה ליעקב מאיר ('מאייר') ולאה לבית אוירבך. סבו היה הרב זליגמן יששכר מאייר מרגנסבורג. ב-1938 עלה עם שלוש אחיותיו לארץ ישראל. האב, שעלה לפניהם, מת במצרים, ואמם פגשה אותם בארץ ישראל. בשנת 1941 החל ללמוד בישיבת לומז'ה בפתח תקווה אצל הרב ראובן כץ. בשנת 1943 היה מקבוצת התלמידים הראשונה בישיבת פוניבז'. מצעירותו סבל מסוכרת. 

=== רב לתלמידים ===
לאחר נישואיו לרבנית יהודית (נפטרה בפברואר 2019), נתמנה למגיד שיעור בישיבת עץ חיים בשווייץ. בהמשך נשלח על ידי רבו, הרב יוסף שלמה כהנמן, לעיר קזבלנקה שבמרוקו, שם ייסד ישיבה גבוהה וסמינר חרדי לבנות, ולאחר מכן עבר לטנג'יר. לאחר שלוש שנים גורש ממרוקו. כיהן כר"מ בישיבת בני עקיבא כפר הרואה במשך שנתיים.

=== הקמת הישיבה בנגב ===
בראשית שנות ה-60, עבר לנתיבות, ויחד עם קבוצה של 17 תלמידים מכפר הרואה ייסד את "ישיבת עזתה" שנקראה "ישיבת הנגב". בהמשך קיבלה הישיבה מהעירייה שטח של 34 דונם ועליו הוקמו בנייני ישיבה ובניני מגורים, ואחר כך תלמוד תורה לבנים ובית ספר וסמינר לבנות. תוך שנים ספורות גדלה הישיבה לכ-200 תלמידים.

בשנים הראשונות (שנות ה-60 עד שנות ה-80) הגיעו לישיבה צעירים רבים מהזרם הדתי לאומי. בשנת ה'תשל"ו (1976) צרף הרב מאיר את הרב ראובן יוסף גרשונוביץ לכהן לצידו כראש הישיבה. בהמשך שינתה הישיבה את צביונה והפכה לישיבה ליטאית מובהקת. בשנות ה-90 קלטה הישיבה עשרות נערים תושבי אזור צ'רנוביל, לאחר האסון, והותאמו תוכניות לימודים מיוחדות עבורם. עם השנים התמעטו התלמידים בישיבה ומצבה הכלכלי הורע עד לשיקומה עם הזמן.

=== הנהגה ציבורית ===
הישיבה ומוסדותיה שעמדו בראשותו סייעו לפיתוח הקהילות החרדיות בדרום, והרב מאיר היה מייסד ומנהיג הקהילה הליטאית, והקהילה החרדית הספרדית המרכזית בנתיבות. הרב מאיר קידם פרויקטים שונים שכללו הבאת חרדים לנגב. כמו כן פעל לקירוב תושבי האזור לתורה ולשמירת מצוות. 

לאחר מלחמת ששת הימים פרסם הרב מאיר מכתב בעיתון דבר, ובו כתב:<blockquote></blockquote>לרב היו קשרי ידידות מיוחדים עם רבני הספרדים, בעיקר עם הבבא סאלי שהיו גרים בסמיכות. 

=== ייסוד ישיבה בעיר שדרות ===
בשנת 2005 הקים הרב מאיר את ישיבת 'היכל אליהו' בעיר שדרות, שהייתה מופגזת אז בתדירות גבוהה. בקיץ ה'תשס"ו (2006) הקים את ישיבת 'נר זרח' במושב זרועה הסמוך לנתיבות. תוכניות נוספות שלו להקמת ישיבות לא יצאו אל הפועל.

בשנת 2009 רכש שטח של כ-50 דונם ליד היישוב מבועים במטרה להקים עליו שכונה חרדית. מיזם נוסף שקידם הוא כסיף, המתוכננת כעיר חרדית.

== פטירתו ==
הרב מאיר נפטר בליל שבת, כ"ה בטבת ה'תשע"א (2010). בהלווייתו בנתיבות השתתפו רבבות.

לאחר פטירתו שונה שמה של ישיבת הנגב ל"ישיבת שכר שכיר" על שם סדרת ספריו, והיא הפכה לסניף של ישיבת בית מדרש עליון. ישיבת זרועה - "נר זרח" עברה למושב עוצם והפכה לסניף של ישיבת אורחות תורה.
המבנה שעל קבר הרב מאיר בבית הקברות בנתיבות
קברי הרב מאיר ורעייתו יהודית
בנתיבות הוקמה 'קריית נחלת יששכר', לזכרו.

== ספריו ==
* שכר שכיר - ביאורים על התורה, הוצאת ישיבת הנגב (חלק א וחלק ב, 1997; [https://www.otzar.org/wotzar/book.aspx?62692 חלק ג] - על ויקרא ובמדבר, ה'תש"ס, באוצר החכמה).
* שכר שכיר - בביאור סוגיות הש"ס, הוצאת ישיבת הנגב ([https://www.otzar.org/wotzar/Book.aspx?62660& חלק א], ה'תשנ"ב; [https://www.otzar.org/wotzar/book.aspx?62727 חלק ב], ה'תשס"ד, באוצר החכמה).

== משפחתו ==
לרב מאיר ולאשתו לא היו ילדים. אחד מאחייניו הוא הרב חנניה צ'ולק. גיסו היה הרב בן ציון במברגר

==חלק מתלמידיו==
===עסקנים ואישי ציבור===
* איתן כבל ー דירקטור ואיש ציבור ישראלי, כיהן כחבר הכנסת מטעם מפלגת העבודה, כיושב-ראש ועדת הכלכלה של הכנסת, כשר בלי תיק הממונה על רשות השידור, ושימש מזכ"ל מפלגת העבודה
* אלי ישי ー שימש כחבר כנסת ושר ואיש אמונם של הרב עובדיה יוסף והרב מאיר מאזוז
* הרב אריה גמליאל ー ראש "ישיבת שדרות", כיהן כסגן שר הבינוי והשיכון וכסגן שר לענייני דתות
* הרב משה ליבוביץ ー ראש המועצה הראשון של ביתר עילית, מחבר הספר, לקחת מוסר (אוצרות ופנינים יקרים משיחותיו של רבו הרב מאיר)
* הרב אורי לופוליאנסקי ー לשעבר ראש עיריית ירושלים בעל מפעל החסד יד שרה

===רבנים וראשי ישיבות===
* הרב אליהו אליעזר ברוורמן ー ר"מ בישיבת נר זרח במושב עוצם בנגב שבדרום
* אחיינו הרב אהרן פפויפר ー רב ביוהנסבורג שבדרום אפריקה ומחבר ספרי הלכה, ביניהם הספר "קיצור שולחן ערוך הלכות בשר בחלב"
* הרב יעקב הורוביץ ー מראשי ישיבת אופקים יחד עם הרב חיים הכהן קאמיל ראש ישיבת אופקים
* הרב יצחק יוסף ー הראשון לציון והרב הראשי לישראל, בעל סדרת הספרים "ילקוט יוסף"
* הרב נתן בוקובזה ー מייסד מוסדות "מאורות נתן" בנתיבות, ומחבר הספר, "בני חיי ומזוני" סגולות טובות לפרנסה טובה והצלחה
* הרב ישראל פסח פיינהנדלר ー בעל "אבני ישפה"
* הרב יגאל אריאל ー לשעבר רבו של נוב
* הרב יורם אברג'ל ー ראש מוסדות "קול רינה" בנתיבות, ומחבר הספר, "בצור ירום" (ביאורים לספר התניא, י"א כרכים)
* הרב יצחק פנחס גולדווסר ー משגיח ישיבת אור ישראל בפתח תקווה, מחבר הספרים, תפוחי זהב, בארות יצחק, מי זהב 
* הרב מאיר יגן ー מראשי ישיבת קהילות יעקב בירושלים יחד עם אחיו הרב יעקב יגן מראשי ישיבת קהילות יעקב בירושלים (בני הרב ניסים יגן) 
*הרב פינחס אביחצירא ー רב ומגיד שיעור בבאר שבע
* הרב פנחס ברונפמן ー ראש ישיבת כנסת שלום ודיין בד"ץ חניכי הישיבות
*הרב שמואל מונטג ー רב הקהילה בנתיבות

==לקריאה נוספת==
*הרב משה סופר תושב צפת, מאיר עיני חכמים, ביוגרפיה מלווה בתמונות ומסמכים, ה'תשע"א
*אחרי במדבר, ביוגרפיה, ניסן ה'תשע"ב

==קישורים חיצוניים==

* [https://www.netivot.muni.il/הרה-ג-יששכר-מאיר-ז-ל/ הרה"ג יששכר מאיר - תואר יקיר העיר בתחום דור המייסדים וראשוני העיר], אתר העיר נתיבות
* 
* [http://forum.otzar.org/viewtopic.php?t=3460 הגאון הגדול ר' יששכר מאיר זצוק"ל, מקים עולה של תורה], בפורום באתר אוצר החכמה
* [http://www.kolhalashon.com/New/Shiurim.aspx?Path=Hebrew%7CHKnasim%7CHespedim%7Cעל_הרב_יששכר_מאיר&Order=New2Old הספדים על הרב יששכר מאיר], באתר קול הלשון
* [http://www.shtaygen.co.il/?CategoryID=851&ArticleID=8363 הגאון רבי יששכר מאיר זצ"ל], באתר שטייגען
* פנינה פויפר, [http://www.aguda-achat.org.il/articles/4294/ פירורים מדמותו המאירה של רב יששכר מאיר], באתר אגודה אחת
* 

=== תמונות וסרטונים===
* 
* בני סגל, [http://www.kikar.co.il/הרב-יששכר-מאיר-3.html דרכו האחרונה: אלפים מלווים את הגר"י מאיר], ו-[http://www.kikar.co.il/הרב-יששכר-מאיר-4.html המסע האחרון: רבבות מחו דמעה בקבורת ´אבי הנגב'], אתר כיכר השבת, כ"ו בטבת ה'תשע"א, 02.01.11
* יוני גבאי, [http://www.kikar.co.il/הרב-יששכר-מאיר-1.html חיים של תורה: הגר"י מאיר זצ"ל, תמונות נדירות מחייו] | אתר כיכר השבת, כ"ה בטבת ה'תשע"א. 01.01.11
* 
* [http://beinenu.com/faceted_search/results/יששכר%20מאיר%20field_rabbi4lesson%3A6090 משיעורי הרב יששכר מאיר], לצפייה באתר בינינו

==הערות שוליים==

קטגוריה:ראשי ישיבה ליטאים בישראל
קטגוריה:רבני ישיבת הנגב
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:נתיבות: רבנים
קטגוריה:בוגרי ישיבת לומז'ה-פתח תקווה
קטגוריה:בוגרי ישיבת פוניבז'
קטגוריה:רבני ישיבת כפר הרא"ה
קטגוריה:משפחת צבי בנימין אוירבך
קטגוריה:יקירי נתיבות
קטגוריה:אישים הקבורים בנתיבות
קטגוריה:ישראלים שנולדו ב-1927
קטגוריה:ישראלים שנפטרו ב-2010